**ΓΕΝΙΚΟ ΛΥΚΕΙΟ ΚΑΛΛΙΠΟΛΗΣ**

**Μαρίας Χατζηκυριακού 27**

**185 39 ΠΕΙΡΑΙΑΣ**

**Τηλ. 210-4521441 και 210-4180347**

**mail@lyk-kallip.att.sch.gr**

**ΕΠΙΚΑΙΡΟΠΟΙΗΜΕΝΟΣ ΕΣΩΤΕΡΙΚΟΣ ΚΑΝΟΝΙΣΜΟΣ**

**ΣΧ. ΕΤΟΣ 2021-2022**

**ΚΕΦΑΛΑΙΟ 1ο**

**ΠΡΟΣΕΥΛΕΣΗ, ΠΑΡΑΜΟΝΗ ΣΤΟ ΛΥΚΕΙΟ ΚΑΙ ΑΠΟΧΩΡΗΣΗ ΑΠΟ ΑΥΤΟ**

**Η πρωϊνή προσέλευση**

- Το κουδούνι για την έναρξη των μαθημάτων χτυπά στις 08:15 π.μ.

- Λόγω εφαρμογής των πρωτοκόλλων για τη μη διασπορά του κορονοϊού δεν γίνεται πρωινή παράταξη και οι μαθητές περνούν αμέσως στις τάξεις τους.

- Την Τρίτη και την Παρασκευή διενεργείται ο έλεγχος των self-test.

**Καθυστέρηση στην πρωινή προσέλευση**

 Οι μαθητές που καθυστερούν την πρώτη διδακτική ώρα παραμένουν στο προαύλιο μέχρι το κτύπημα του κουδουνιού για 2η ώρα.

**Ενημέρωση για ασθένεια του μαθητή**

Σε περίπτωση ασθένειας του μαθητή ο γονέας οφείλει να ειδοποιήσει τηλεφωνικά την διεύθυνση του Λυκείου.

**Οι μαθητές κατά την διάρκεια του διαλείμματος**

- Οι αίθουσες κατά την διάρκεια των διαλειμμάτων παραμένουν κλειδωμένες.

- Οι μαθητές οφείλουν να αποχωρούν από τις τάξεις τους, μόλις χτυπήσει το κουδούνι του διαλείμματος και κατόπιν υποδείξεως του διδάσκοντος καθηγητή έχοντας φροντίσει να πάρουν μαζί τους τα απαραίτητα για το διάλειμμα αντικείμενα.

- Οι μαθητές δεν τρέχουν στις σκάλες βάζοντας σε κίνδυνο τον εαυτό τους και τους άλλους.

- Η συμπεριφορά των μαθητών στο προαύλιο θα πρέπει να είναι κόσμια και να αποφεύγονται οι χειροδικίες και οι διαπληκτισμοί με τους συμμαθητές τους.

- Να δείχνουν σεβασμό και αποδοχή στις ιδιαιτερότητες των άλλων παιδιών.

- Το κάπνισμα απαγορεύεται σε όλους τους χώρους του σχολείου.

- Αν υπάρξει κάποιο πρόβλημα οι μαθητές απευθύνονται στους καθηγητές που έχουν εφημερία κατά την διάρκεια του διαλείμματος.

**Αποχώρηση από το Λύκειο**

- Οι μαθητές δεν επιτρέπεται να αποχωρήσουν από́ την σχολική μονάδα πριν από την λήξη των μαθημάτων χωρίς άδεια.

- Αν παρουσιαστεί́ ανάγκη έκτακτης αποχώρησης, κατά́ τη διάρκεια του σχολικού ωραρίου (για παράδειγμα ασθένεια), ενημερώνεται ο γονέας/κηδεμόνας για να παραλάβει τον μαθητή εφόσον είναι ανήλικος.

**Η προσέλευση των μαθητών στην περίοδο των προαγωγικών εξετάσεων**

- Στις προαγωγικές εξετάσεις οι μαθητές προσέρχονται (ανάλογα με το πρόγραμμα) δεκαπέντε λεπτά νωρίτερα στο σχολείο.

- Σε περίπτωση που μαθητής καθυστερήσει χωρίς λόγο και έχουν δοθεί τα θέματα χάνει το εξεταζόμενο μάθημα.

- Σε περιπτώσεις ασθένειας οι μαθητές εξετάζονται στο τέλος της εξεταστικής περιόδου. Προσκομίζονται τα ανάλογα ιατρικά έγγραφα από τους γονείς.

**ΚΕΦΑΛΑΙΟ 2ο**

**Η ΣΥΜΠΕΡΙΦΟΡΑ ΤΩΝ ΜΑΘΗΤΩΝ ΣΤΟ ΛΥΚΕΙΟ**

**ΚΑΙ Ο ΠΑΙΔΑΓΩΓΙΚΟΣ ΕΛΕΓΧΟΣ ΤΟΥΣ**

**Οι μαθητές κατά την διάρκεια του μαθήματος**

- Δεν επιτρέπεται η καθυστερημένη προσέλευση, εφόσον έχει εισέλθει ο καθηγητής στην τάξη. Στις περιπτώσεις αυτές ο μαθητής χρεώνεται με απουσία.

- Οι μαθητές δεν παρενοχλούν το μάθημα με οποιονδήποτε τρόπο, διότι αποτελεί προσβολή και στον καθηγητή που διδάσκει αλλά και στους συμμαθητές που θέλουν να παρακολουθήσουν το μάθημα και δείχνει αντιδημοκρατική νοοτροπία εκ μέρους του μαθητή.

- Δεν επιτρέπεται η κατανάλωση καφέ, αναψυκτικών και φαγητού στις αίθουσες διδασκαλίας κατά τη διάρκεια του μαθήματος.

- Στην περίπτωση που ο μαθητής δεχθεί ωριαία αποβολή από τον καθηγητή διότι εμποδίζει την διεξαγωγή του μαθήματος, ο καθηγητής είναι υποχρεωμένος να τον γράψει στο ποινολόγιο του σχολείου.

-Το σχολείο δίνει έμφαση σε θέματα σχολικού εκφοβισμού και παρεμβαίνει προληπτικά αλλά και με την επιβολή ποινών.πιβολή ποινών.

- Τα θέματα παραβατικής συμπεριφοράς των μαθητών στο Λύκειο αποτελούν αντικείμενο συνεργασίας του εκπαιδευτικού της τάξης με τον Σύμβουλο Σχολικής Ζωής, τον Διευθυντή́ της σχολικής μονάδας, τον Σύλλογο Διδασκόντων και τον Συντονιστή́ Εκπαιδευτικού́ Έργου για να υπάρξει η καλύτερη δυνατή́ παιδαγωγική́ αντιμετώπισή τους.

**Ένδυση μαθητών**

Η ένδυση των μαθητών και των μαθητριών οφείλει να είναι κόσμια και να αρμόζει στο χώρο του σχολείου.

**Χρήση κινητών τηλεφώνων από τους μαθητές**

- Η χρήση κινητού τηλεφώνου και συσκευών καταγραφής ήχου και εικόνας εντός των χώρων του Λυκείου απαγορεύεται ρητά από τον Νόμο.

-Σε περίπτωση που ο μαθητής αλλά και η οικογένειά του χρειάζεται να επικοινωνήσουν, χρησιμοποιούν το τηλέφωνο του σχολείου.

- Το Λύκειο δεν φέρει καμία ευθύνη για την απώλεια κινητού τηλεφώνου μαθητή, διότι δεν επιτρέπει την παρουσία του στο σχολείο.

**ΚΕΦΑΛΑΙΟ 3ο**

**Η ΠΟΙΟΤΗΤΑ ΤΟΥ ΣΧΟΛΙΚΟΥ ΧΩΡΟΥ**

**Η ευθύνη του μαθητή για την φροντίδα του σχολικού περιβάλλοντος**

- Η συνεργασία όλων είναι απαραίτητη για να διατηρηθεί ένα ευχάριστο και μαθησιακά κατάλληλο σχολικό περιβάλλον.

- Για την επιτυχία του σκοπού οι μαθητές

 Α. Σέβονται την κινητή και ακίνητη περιουσία του Λυκείου.

 Β. Δεν ρυπαίνουν τον σχολικό χώρο.

 Γ. Δεν γράφουν στους τοίχους.

 Δ. Χρησιμοποιούν τα καλάθια απορριμμάτων.

- Επισημαίνεται ότι μαθητής που προκαλεί φθορά στην περιουσία του Λυκείου, ελέγχεται πειθαρχικά και η δαπάνη αποκατάστασης βαρύνει τον κηδεμόνα του.

- Οι φθορές, οι ζημιές και η κακή χρήση της περιουσίας του Λυκείου αποδυναμώνουν την εκπαιδευτική δυνατότητα και εθίζουν τον μαθητή στην αντίληψη της απαξίωσης της δημόσιες περιουσίας.

**ΚΕΦΑΛΑΙΟ 4ο**

**ΣΧΟΛΙΚΕΣ ΕΚΔΗΛΩΣΕΙΣ ΚΑΙ ΔΡΑΣΤΗΡΙΟΤΗΤΕΣ**

**Εκπαιδευτικές επισκέψεις και πολυήμερες εκδρομές-**

**Σχολικοί περίπατοι**

- Στην περίπτωση των εκπαιδευτικών επισκέψεων (μουσεία, θέατρα, χώροι ιστορικού και εκπαιδευτικού ενδιαφέροντος, σεμινάρια) οι μαθητές δεν πρέπει να απουσιάζουν και χρεώνονται τις απουσίες τους.

- Σε κάθε περίπτωση συμμετοχής ή μη των μαθητών, γίνεται υπεύθυνη δήλωση με την υπογραφή του γονέα.

**ΚΕΦΑΛΑΙΟ 5ο**

**Η ΣΥΝΕΡΓΑΣΙΑ ΣΥΛΛΟΓΟΥ ΚΑΘΗΓΗΤΩΝ**

**ΜΕ ΤΟΥΣ ΓΟΝΕΙΣ ΚΑΙ ΚΗΔΕΜΟΝΕΣ ΤΩΝ ΜΑΘΗΤΩΝ**

**Εγγραφές μαθητών**

- Σύμφωνα με το νόμο 10645/ΓΔ4/23-1-2018 οι εγγραφές των μαθητών στην επόμενη τάξη γίνονται μόνο ηλεκτρονικά εντός του μηνός Μαΐου.

- Οι γονείς και κηδεμόνες των μαθητών είναι υπεύθυνοι για τα στοιχεία που δηλώνουν και φροντίζουν για τα απαραίτητα νόμιμα δικαιολογητικά.

**Απουσίες μαθητών**

- Η φοίτηση των μαθητών είναι επαρκής, όταν δεν υπερβαίνουν τις εκατόν δεκατέσσερις (114) απουσίες.

- Οι απουσίες δεν χαρακτηρίζονται πλέον σε δικαιολογημένες και αδικαιολόγητες.

- Σύμφωνα με τη νομοθεσία υπάρχουν ειδικές εξαιρέσεις για τις οποίες

οι γονείς θα πρέπει να προσκομίσουν τα ανάλογα δικαιολογητικά, όπως και στις περιπτώσεις ασθένειας λόγω Covid-19 ή H1N1.

**Η ενημέρωση των γονέων και κηδεμόνων για τους μαθητές**

- Λόγω των μέτρων υγιεινής προστασίας η ενημέρωση των γονέων για την πρόοδο των παιδιών τους μπορεί να γίνεται είτε τηλεφωνικά (δίνοντας ονοματεπώνυμο και τηλέφωνο σε ώρες λειτουργίας του Λυκείου και τα ονόματα των καθηγητών που ενδιαφέρονται), είτε μέσω ηλεκτρονικού ταχυδρομείου.

- Η προσέλευση των γονέων στο σχολείο γίνεται μόνο με ραντεβού.

**Ενέργειες των γονέων και κηδεμόνων**

**για τους μαθητές που προσβλήθηκαν από Covid-19**

- Σύμφωνα με τα πρωτόκολλα υγείας σε περίπτωση ασθένειας μαθητή λόγω Covid-19 ή απουσίας του για προληπτικούς λόγους οι γονείς είναι υποχρεωμένοι

να ενημερώνουν άμεσα το Λύκειό μας.

**Ενημέρωση γονέων**

**για θέματα προσωπικότητας και συμπεριφοράς των μαθητών**

- Οι γονείς ενημερώνουν το Λύκειό μας για θέματα που σχετίζονται με την προσωπικότητα και την συμπεριφορά του παιδιού τους και συνεργάζονται με τους καθηγητές, ώστε να συμβάλλουν όλοι στην πρόοδο και την ομαλή ψυχολογική ανάπτυξη των εφήβων.

**Προτάσεις για την** **βελτίωση του Εσωτερικού Κανονισμού**

- Ο Εσωτερικός Κανονισμός του Λυκείου μας είναι ετήσιος και το διάστημα αυτό δεχόμαστε εγγράφως προτάσεις από τους καθηγητές και τους γονείς και κηδεμόνες για την βελτίωσή του.

- Θέματα που δεν προβλέπονται από το σχολικό κανονισμό, αντιμετωπίζονται κατά περίπτωση και βάσει της κείμενης νομοθεσίας.